**Mācību priekšmets, klase: Literatūra 11.b klase**

**01.03.2021.**

**Stundas tēma:** Romāna žanrs. Romāna prezentācija (stunda notiek tiešsaistē).

**Sasniedzamais rezultāts:**

1**.** Izprot romāna žanra pamatiezīmes.

2. Prezentē prasmi analizēt konkrētu izvēlēto romānu.

**Atgriezeniskā saite:** vērtējums ballēs par prezentāciju

**Saziņas formas:** e-klase. Google classroom

**Stundas norise**

1. **uzdevums. Padziļina priekšstatu par romāna žanra iezīmēm.**
   1. **Definīcija.**

Romāns ir plašākais [prozas](https://www.letonika.lv/groups/default.aspx?title=73856108-3611-4d4a-bec3-f9602b9c59f2) jeb epikas žanrs, kas atšķirībā no pārējās prozas tēlo plašākas un dziļākas laikmeta un dzīves kopsakarības, sniedz filozofiski vispārinātu pasaules ainu. Romāna īpatnība ir tā, ka attēlota piezemēta, ikdienišķa vide , gluži parasti cilvēki ar viņu vājībām un kļūdām, viņu personiskie pieredzējumi. <https://www.letonika.lv/literatura/Section.aspx?f=1&id=2189835>

Plašs daiļdarbs (parasti prozā), kas attēlo atsevišķu cilvēku vai arī tautas dzīvi kādā laikposmā. ([www.tezaurs.lv](http://www.tezaurs.lv))

* 1. **Romāna žanra attīstība.**

Romāni kā literāru darbu forma radās salīdzinoši vēlu. Tie savu slavas gājienu sāka 17. gadsimta sākumā, kad ļoti populārs kļuva [Migela de Servantesa](https://lv.wikipedia.org/wiki/Migels_de_Servantess" \o "Migels de Servantess) darbs "[Dons Kihots](https://lv.wikipedia.org/wiki/Dons_Kihots)", lai gan jau pirms tam tika uzrakstīti vairāki ievērojami romāni, piemēram, [Džovanni Bokačo](https://lv.wikipedia.org/wiki/D%C5%BEovanni_Boka%C4%8Do" \o "Džovanni Bokačo) "[Dekamerons](https://lv.wikipedia.org/wiki/Dekamerons" \o "Dekamerons)". [Viduslaikos](https://lv.wikipedia.org/wiki/Viduslaiki" \o "Viduslaiki) populāri bija [bruņinieku romāni](https://lv.wikipedia.org/w/index.php?title=Bru%C5%86inieku_rom%C4%81ns&action=edit&redlink=1" \o "Bruņinieku romāns (vēl nav uzrakstīts)), piemēram, stāsti par [karali Arturu](https://lv.wikipedia.org/wiki/Karalis_Arturs" \o "Karalis Arturs) un viņa bruņiniekiem. Austrumāzijā populārs darbs bija 11. gadsimtā tapušais [Murasaki Šikibu](https://lv.wikipedia.org/wiki/Murasaki_%C5%A0ikibu) romāns "[Leģenda par Gendži](https://lv.wikipedia.org/wiki/Le%C4%A3enda_par_Gend%C5%BEi" \o "Leģenda par Gendži)".

* 1. **Romāna žanri:**
* sadzīves romāns (Jānis Jaunsudrabiņš “Aija”);
* ceļojumu romans (Žils Verns “Kapteiņa Granta bērni”);
* fantāzijas romāns (Dž. K. Roulinga “Harijs Poters” );
* zinātniskās fantastikas romāns (Džordžs Orvels “1984”);
* piedzīvojumu romāns (Aleksandrs Dimā “Trīs musketieri” );
* vēsturiskais romāns (Ļevs Tolstojs “Karš un miers” , Aleksandrs Grīns “Dvēseļu putenis”);
* biogrāfiskais romāns (Jānis Kalniņš “Rainis”, Roalds Dobrovenskis “Rainis un viņa brāļi”);
* detektīvromāns jeb kriminālromāns (Arturs Konans Doils “Bāskervilu suns”, Agata Kristi “Slepkavība Austrumu ekspresī);
* šausmu romāns (Stīvens Kings “Mirdzums”);
* erotiskais romāns (E. L. Džeimsa “Greja piecdesmit nokrāsas”, Karīna Račko “saplēstās mežģīnes).

<https://enciklopedija.lv/skirklis/3647-%C5%BEanru-literat%C5%ABra>

**2.uzdevums. *Analizē un prezentē izvēlēto romānu! Vērtēšanas kritēriji:***

**Saturs (32 p.):**

1. Ziņas par autoru un romāna tapšanas laiku- 3 p.

2. Romāna tēma, tās raksturojums-3 p.

3. Romānā tēlotais laiks un vide+ pierādījumi ar citātiem -3 p.

4. Romāna kompozīcijas jeb uzbūves raksturojums -3 p.

5. Ieskats romāna sižetā- 3 p.

6. Romāna galvenie varoņi, to raksturojums +citāti -5 p.

7. Romānā atklātās problēmas + citāti -3 p.

8. Romāna tēmas/ problēmu aktualitāte -3 p.

9. Atziņas, kas gūtas, izlasot romānu +citāti -3 p.

10. Kam un kāpēc ieteiktu izlasīt romānu -3 p.

**Prezentācija (10 p.):**

1. Noformējums (uzskatāmība, interesantums (attēli, shēmas), pareizrakstība)-5 p.
2. Uzstāšanās (ieslēgta kamera, izteiksme, brīvs stāstījums (nelasīšana no slaidiem), valodas kultūra)- 5 p.

**Pašvērtējums (6 p.)**

1. **Savu ieguldījumu darba izveidē vērtēju (1-10)\_\_\_, jo…**
2. **Savu uzstāšanos vērtēju (1-10)\_\_\_\_\_\_\_\_\_\_\_\_, jo…**
3. **Man vislabāk patika\_\_\_\_\_\_\_\_\_\_\_\_\_\_\_\_(kura klasesbiedra) uzstāšanās,jo…**
4. **Es labprāt izlasītu grāmatu\_\_\_\_\_\_\_\_\_\_\_\_\_\_\_\_\_\_\_\_\_\_, jo…**
5. **Veidojot prezentāciju par romānu, es iemācījos/ sapratu/ ieguvu…**
6. **Nākamreiz, veicot šādu darbu, es darītu citādi…**

**3.uzdevums. Veido pārskata tabulu pierakstu kladē!**

|  |  |  |  |  |  |  |  |
| --- | --- | --- | --- | --- | --- | --- | --- |
| Autors | Grāmatas nosaukums | Tēma | Varoņi | Romānā atklātās problēmas | Atziņas | Klasesbiedrs (prezentācijas autors) | Mani jautājumi |
|  |  |  |  |  |  |  |  |